Diari Oficial de la Generalitat Valenciana


Sumari del DOGV 8106, del 16-08-2017 (2017/7424)

RESOLUCIÓ de 8 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, pel qual s'aprova el pla local de prevenció d'incendis forestals en el terme municipal de Benaguasil.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7424


Data del document
:   08-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Benaguasil
    * administració local

RESOLUCIÓ de 8 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, pel qual s'aprova el pla local de prevenció d'incendis forestals en el terme municipal de Benaguasil. [2017/7424]  
La Llei 3/1993, de 9 de desembre, forestal de la Comunitat Valenciana estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al municipi.  
El Reglament de la Llei 3/1993, forestal, de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix en els articles 138 i 140, clarament, els continguts mínims que haurà de contenir un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels diferents graus d'alerta d'incendi i cartografia referent als punts anteriors.  
  
L'article 141 del Reglament de la Llei 3/1993 forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix l'òrgan competent per a la seua aprovació, a proposta de la direcció general corresponent.  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell, van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19 estableix que la Direcció General de Prevenció d'Incendis Forestals assumeix les funcions en matèria de direcció i gestió de les polítiques de prevenció d'incendis forestals de les muntanyes o terrenys forestals de la Comunitat Valenciana.  
El Pla local de prevenció d'incendis forestals de Benaguasil (València) va ser aprovat pel Ple de l'Ajuntament en sessió ordinària, amb data 24 de maig de 2017.  
D'acord amb l'anterior, vist que el Pla compleix el que disposa la legislació vigent en la matèria i a proposta de la directora general de Prevenció d'Incendis Forestals, resolc:  
  
Primer. Aprovació del Pla  
Aprovar el Pla local de prevenció d'incendis de Benaguasil (València) com a directriu tècnica en la matèria en l'àmbit del municipi.  
  
El Pla està estructurat en els blocs següents:  
  
Memòria  
  
1. Introducció  
1.1. Antecedents  
1.2. Objectius  
1.3. Aprovació del Pla local de prevenció d'incendis forestals per al terme municipal de Benaguasil.  
1.4. Vigència del pla  
1.5. Situació del terme municipal  
1.6. Marc normatiu  
2. Descripció del municipi  
2.1. Medi físic  
2.2. Medi socioeconòmic  
3. Anàlisi de risc d'incendis  
3.1. Estudi històric d'incendis  
3.2. Nombre d'incendis per causa  
3.3. Distribució temporal del nombre d'incendis  
3.4. Incendis en superfície  
3.5. Distribució espacial dels incendis  
3.6. Risc d'inici d'incendis  
4. Àrees d'especial protecció  
5. Prioritat de defensa  
6. Inventari de mitjans i infraestructures existents  
6.1. Inventari de mitjans propis i mobilitzables  
6.2. Inventari d'infraestructures existents  
7. Protocol d'actuació en funció dels distints graus d'alerta d'incendis  
8. Propostes d'actuació  
8.1. Àmbit normatiu  
8.2. Proposta d'infraestructures  
  
Cartografia  
Plànol 1. Localització del terme municipal. Escala 1: 200.000  
Plànol 2. Emplaçament del terme municipal. Escala 1: 80.000  
Plànol 3. Fisiografia. Escala 1: 50.000  
Plànol 4. Sòl forestal i Parc Natural del Túria. Escala 1: 50.000  
Plànol 5. Xarxa hidrogràfica. Escala 1: 10.000  
Plànol 6. Classificació del sòl. Escala 1: 10.000  
Plànol 7. Vies de comunicació. Escala 1: 10.000  
Plànol 8. Regulació espacial de les àrees d'influència. Escala 1: 30. 000  
Plànol 9. Serveis bàsics. Escala 1: 10.000  
Plànol 10. Risc d'incendi forestal. Escala 1: 50.000  
Plànol 11. Vies pecuàries i sendes. Escala 1: 50.000  
Plànol 12. Hidrants. Escala 1: 2.500  
  
Annexos a la memòria  
Annex I. Pla local de cremes  
Annex II. Pla d'actuació municipal enfront d'incendis forestals  
  
  
Segon. Caràcter subsidiari  
Les disposicions contingudes en el Pla local de prevenció d'incendis forestals de Benaguasil constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en la seua aplicació a les establides en la normativa general de prevenció d'incendis forestals i en l'establit en la Resolució de 27 de febrer de 2015, del conseller de Governació i Justícia, per la qual aprova el Pla de prevenció d'incendis forestals de la demarcació forestal de Llíria. (DOGV 7487, 17.03.2015)  
  
Tercer. Vigència del Pla  
Amb caràcter general el Pla té una vigència de deu anys amb revisions parcials cada cinc anys.  
  
Quart. Modificacions del Pla local de cremes  
Es faculta la directora general de Prevenció d'Incendis Forestals perquè, en l'àmbit de les seues competències, puga aprovar modificacions posteriors de les disposicions previstes en el Pla local de cremes inclòs dins de la normativa del present Pla local de prevenció d'incendis forestals.  
  
Contra aquesta resolució, que entrarà en vigor l'endemà de la publicació en el Diari Oficial de la Generalitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant de la consellera d'Agricultura, Medi ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 d'agost de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.